**Sofinanciranje udeležbe na izobraževalnih knjižničarskih dogodkih v letu 2014 za študente - člane Društva bibliotekarjev Ljubljana**

Izvršni odbor Društva bibliotekarjev Ljubljana (DBL) je na svoji 22. Seji, 14. aprila 2014, odobril porabo sredstev v višini 200 EUR za sofinanciranje udeležbe študentov na izobraževalnih knjižničarskih dogodkih (strokovna srečanja, strokovne ekskurzije, tečaji vseživljenjskega učenja ipd). Namen razpisa je spodbujanje izobraževanja študentov, ki aktivno sodelujejo pri delovanju društva ali ZBDS. Sredstva so na voljo v letu 2014 in se bodo sorazmerno delila med kandidate, ki bodo izpolnjevali pogoje.

Pogoji za kandidaturo:

* članstvo v Društvu bibliotekarjev Ljubljana v tekočem letu,
* status študenta na študijskih smereh Oddelka za bibliotekarstvo, informacijsko znanost in knjigarstvo FF UL,
* aktivno delo v bibliotekarskih društvih, sekcijah ZBDS ali na dogodkih ZBDS,
* izpolnjena in pravočasno oddana vloga za sofinanciranje (priloga).

Pogoji za izplačilo:

* posredovanje kopije objavljenega poročila o dogodku v medijih (Knjižničarske novice, spletna stran DBL, Štubidu, ipd.),
* posredovanje kopije potrdila o udeležbi,
* posredovanje kopije računa kotizacije (znesek računa bo povrnjen do višine odobrenih sredstev),
* posredovanje številke osebnega računa za nakazilo.

Rok za oddajo pisne vloge je **5. maj 2014** (velja poštni žig), ki mora prispeti na naslov **Društvo bibliotekarjev Ljubljana, Trg republike 3, 1000 Ljubljana, s pripisom »Razpis – ne odpiraj«**. Rezultati bodo prosilcem posredovani do 20. maja 2014. Dodatne informacije so na voljo preko e-naslova info@dbl-drustvo.si.

**Vloga za sofinanciranje udeležbe na izobraževalnih knjižničarskih dogodkih v letu 2014 za študente - člane Društva bibliotekarjev Ljubljana.**

|  |  |
| --- | --- |
| Ime |  |
| Priimek |  |
| E-naslov: |  |
| Sem član DBL s poravnano članarino v tekočem letu (obkroži): | Da | Ne |
| Fakulteta, študijska smer, letnik: |  |
| Dosedanje aktivnosti kandidata v DBL, v sekcijah ZBDS ali v okviru dogodkov ZBDS: |  |
| Izobraževalni dogodek (naslov dogodka, kraj in datum izvedbe): |  |
| Zaprošen znesek (višina kotizacije): |  |
| Nameni kandidata v prihodnosti na področju aktivnosti v DBL in/ali ZBDS? |  |
| Kaj vam pomeni udeležba na želenem dogodku in odobritev sofinanciranja? |  |

S podpisom sprejemam razpisne pogoje in jamčim za točnost navedenih podatkov.

Kraj, datum: Podpis: